霜

霜(Sông)、落霜(Lo̍k-sông)係水氣在溫度當低該下个一種凝華現象，摎雪當相似。凍冷个寒天朝晨頭，戶外植物上背輒輒會有落霜，恁係因為暗夜仔植物散熱慢、地表个溫度乜係特別低、水氣散發毋遽，還聚集在植物表面个時節就結凍矣，故所形成霜。


科學上，霜係由冰晶組成，摎露个出現過程係當相像个，乜係空氣中个相對濕度到達100%，水分從空氣裡肚析出个現象，佢兜个差別單淨在於露點（水氣液化成露个溫度）高過冰點，而霜點（水蒸氣凝华成霜个溫度）低過冰點，故所單淨係近地表个溫度低過攝氏零度該下，正會落霜。

在寒帶地區摎高山地區个農業災害裡肚，霜害係盡常見个名詞，為到避免青菜分落霜凍壞，當多時節需倚賴溫室栽培个技術來增加農產量。

在中國節氣裡肚，每年新曆10月23-24日之間係霜降(Sông-kong)。

Category:自然
Category:科學
Category:天氣